section_heading: Radnja
paragraph_text: U noći premijere predstave, Christian potajno ulazi u Moulin Rouge spreman platiti Satine kako bi mu ova uzvratila ljubav baš kao što je to uspio Vojvoda ("Hindi Sad Diamonds"). On ulovi Satine netom prije nego ona treba izaći na pozornicu i zahtijeva od nje da mu u lice kaže da ga ne voli. Odjednom se njih dvoje nađu pod svjetlima pozornice; Zidler uspijeva uvjeriti publiku da je Christian zamaskirani svirač. Christian ljutito odbija Satine i odlazi s pozornice zbog čega iz publike Toulouse-Lautrec zavapi: "Najveća stvar koju ćeš ikada naučiti jest voljeti i biti voljen" što Satine natjera da započne pjevati tajnu ljubavnu pjesmu koju je Christian napisao. On se vraća na pozornicu i njih dvoje zapjevaju zajedno. Vojvodin tjelohranitelj pokuša ubiti Christiana, ali ga sprečavaju Toulouse-Lautrec i La Petite Princesse (plesačica iz Moulin Rougea) dok Zidler spriječi samog Vojvodu u pokušaju ubojstva. Vojvoda ljutito napušta cabaret dok Christian i Satine završavaju svoju pjesmu ("Come What May (repriza)", "Coup d'État (Finale)").